ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038972
ขอความช่วยเหลือให้ซ่อมแซมที่อยู่อาศัย ให้แก่ผู้ร้อง จุดสังเกตมาจากวัดอุทัยธาราม ระยะทางประมาณ 50 เมตร จะพบชุมนุมชนวัดสุทธาโภชน์ ซอย 3 และบ้านอยู่กลางซอย ทางด้านขวามือ ลักษณะของบ้านเป็นบ้านไม้ ชั้นเดียว หลังคากระเบื้อง สีเขียว ผู้ร้องอาศัยอยู่กับบุตรชาย และลูกสะใภ้ ซึ่งบุตรชายผู้ร้องอายุ 35 ปี และลูกสะใภ้ อายุ 35 ปีเช่นเดียวกัน ประกอบอาชีพที่บริษัท เพรซิเดนท์ เบเกอรี่ จำกัด (มหาชน) - ฟาร์มเฮ้าส์ ปัจจุบัน(วันที่ 25 กันยายน 2566) ผู้ร้องไม่ได้ประกอบอาชีพ ได้รับเพียงเบี้ยยังชีพผู้สูงอายุ จำนวนประมาณ 600 บาท (หกร้อยบาทถ้วน) ต่อเดือน และได้รับสิทธิบัตรสวัสดิการแห่งรัฐ ผู้ร้องมีภาระค่าใช้จ่ายในการชำระค่าน้ำประปาเดือนละประมาณ 26.75 บาท (ยี่สิบหกบาทเจ็ดสิบห้าสตางค์) ชำระค่าไฟฟ้าเดือนละ 350 บาท (สามร้อยห้าสิบบาทถ้วน) มีค่าใช้จ่ายในชีวิตประจำวัน วันละประมาณไม่เกิน 200 บาท (สองร้อยบาทถ้วน) ปัจจุบันประสบปัญหาบ้านชำรุด ลักษณะบ้านทรุดตัว ซึ่งมีปลวกและมอดกินไม้ หลังคารั่วทั่วทั้งหลังบริเวณหลังคา ส่งผลทำให้ได้รับความเดือดร้อนในช่วงที่ฝนตก ผู้ร้องประสบปัญหามาตั้งแต่ พ.ศ.2526 เบื้องต้นแจ้งเรื่องไปยังประธานชุมชนวัดสุทธาโภชน์ และหลังจากที่แจ้งเรื่องร้องเรียนขอความช่วยเหลือไว้ได้รับทราบผลการพิจารณาจากกรุงเทพมหานครว่า เจ้าหน้าที่ตรวจสอบแล้ว ปัจจุบันผู้ร้องยังคงประสบปัญหาอยู่ จึงประสงค์ขอความช่วยเหลือให้หน่วยงานที่เกี่ยวข้องเข้าไปดำเนินการซ่อมแซมบ้านให้ เพื่อบรรเทาความเดือดร้อนให้แก่ผู้ร้อง
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata